गधर्व, विद्याधर और यक्ष मूलतः तिब्बत के निवासी थे। ये शीतकाल में भारतभर मे घूमले रहते थे। गर्न्धव मानसरोवर झील के उत्तर में रहते थे और घोड़े के व्यापारी थे। तिब्बत में आज भी जंगली घोड़े पाये जाते है। प्राचीन भारत में इन्हीं जंगली घोड़ो को भारत में लाकर गन्धर्व बेचते थे। इसी कारण घोड़ो की एक नस्ल ही गन्धर्व कहलाती थी। अमरसिंह ने भी गनधर्व जाति के घोड़ो का उल्लेख किया है। यक्षों की नगरी अलकापुरी उत्तराखण्ड की ओर से तिब्बत मे प्रवेश करते ही मिलती थी। अतः यह आधुनिक तिब्बत के 'ताकलाकोट' नामक स्थान पर रही होगी। अपनी कैलास यात्रा के समय अमरसिंह ने देवदारू के वृक्ष और किरातों (आधुनिक वनरौतों के पूर्वज) को भी देखा होगा। उसने मेरू पर्वत भी देखा था जिसे आज नन्दादेवी पर्वत काह जाता है। उसने मेरू पर्वत के पर्यायवाची शब्दों में सुमेरू, हिमाद्रि, रत्नसानु और सुरालय (देवताओं का निवास) का उल्लेख किया है।(प्रथम काण्ड) -